Vlak 4: Wat van buurtwagte? | Netwerk24
Vlak 4: Wat van buurtwagte?
30 Junie 2021 12:47
Buurtwaglede kan steeds voortgaan om te patrolleer, maar moet 'n nuwe, aangepaste permit bekom.
Albert Fritz, plaaslike minister van gemeenskapsveiligheid, sê in 'n verklaring lede wat by dié departement geakkrediteer is, moet 'n aangepaste vlak 4-reispermit bekom sodat hulle mag patrolleer.
"Buurtwagte doen belangrike werk deurdat hulle die oë en ore vir die polisie is en ons is bly om te bevestig dat hulle steeds toegelaat sal word om hul werk te kan doen. Dit sal help om gemeenskappe veilig te hou," sê Fritz.
Hy het elke buurtwaglid gevra om veilig te wees en alle nodige voorsorgmaatreëls na te kom om hulself teen die virus te beskerm en om sodoende die verspreiding daarvan ook hok te slaan. Dit sluit in om gereeld hul hande te ontsmet, gesonde afstande te handhaaf, maskers te dra en patrolleringsvoertuie nie te oorlaai nie.